### Beslutningstema

I denne sag godkendes forslag til ny trafiksikkerhedsplan 2021 - 2030, og det besluttes om trafiksikkerhedsplanen sendes i offentlig høring.

### Historik

Teknik- og Miljøudvalget er tidligere orienteret om status for udarbejdelsen af en ny trafiksikkerhedsplan gældende for planperioden 2021 - 2030. Senest på udvalgets møde den 10. maj 2022.

### Sagsfremstilling

Udarbejdelsen af Trafiksikkerhedsplanen 2021-2030 er nu så langt, at et forslag til endelig plan forelægges for Teknik- og Miljøudvalget til evt. kommentering og beslutning om, at planen sendes i offentlig høring.

Planen blev forelagt på [adresse] møde den 29. august 2022. Bemærkninger fra Trafiksikkerhedsrådet er indarbejdet i den udgave, der nu forelægges Teknik- og Miljøudvalget.
Organisationer og interessenter, som er repræsenteret i Trafiksikkerhedsrådet betragtes som væsentlige partnere og aktører i arbejdet med trafiksikkerhedsplanen. For at skolebestyrelser, Ældrerådet og Handicaprådet og de øvrige interessenter kan behandle planen på deres kommende møder, anbefalede Trafiksikkerhedsrådet, at planen sendes i intern høring og høring blandt interessenterne samtidig med, at planen forelægges Teknik og Miljøudvalget. Planen er således sendt i intern høring og i høring blandt interessenter med en høringsperiode på seks uger. Offentlig høring af trafiksikkerhedsplanen afventer Teknik- og Miljøudvalgets beslutning om at planen sendes i offentlig høring. Høringssvar og forslag til endelig godkendelse af planen vil blive forelagt Teknik- og Miljøudvalget på mødet i november 2022

### Økonomi

I forslaget til trafiksikkerhedsplanen foreslås en årlig pulje på 4,0 mio. kr.

### Fagchefen for Teknik og Plan indstiller,

at Teknik- og Miljøudvalget godkender forslaget til ny trafiksikkerhedsplan 2021 - 2030, og

at forslaget til ny trafiksikkerhedsplan sendes i offentlig høring i 4 uger fra den 15. september 2022 til den 14. oktober 2022

### Beslutning

Indstillingen godkendt, idet der foreslås en årlig pulje på 5,0 mio. kr.

Preben Laursen deltog ikke i mødet.